Wat gee aan jou die reg om 'n Christen te wees? - www.bybelkennis.co.za
by Coen Slabber · Published 10/05/2016 · Updated 06/04/2016
Your deeds—no matter what they are called or may be—and the deeds of all men are far too little to take away even the tiniest sin. — Martin Luther
'n Professor in fisika vra vir Karl Barth: "Wat gee jou die reg om aan hierdie universiteit studente te onderrig?" Karl Barth antwoord: "Die opstanding van Jesus Christus uit die dood." Hierdie antwoord klink so onwetenskaplik. Dit hang alles af hoe ons die verhouding tussen Jesus se opstanding en die geskiedenis sien.
Paul Louis Metzer sê dit is 'n vraag wat aan elke gelowige gestel moet word: "Wat gee aan jou die reg om 'n Christen te wees?" Is dit maar net 'n mening of 'n voorkeur? Baie mense vandag sien hulle geloof in Jesus Christus as 'n verbruikersvoorkeur. Enige toeewyding gegrond op voorkeure kan baie maklik verander. Aanbidding vereis meer as net rede, maar ook optrede en passie. Ons moet met passie glo. Dan sal ons vas staan al kos ons geloof ons baie – soos gelowiges in die Midde-Ooste in die hande van ISIS. Skeptici sal nooit redes vir ons geloof aanvaar nie. Miskien sal hulle glo as hulle bewyse sien dat Jesus Christus die Here in ons lewens is.